उमर ने पीओके को आजाद कश्मीर कहा...  
उमर ने पाकिस्तान के कब्जे वाले कश्मीर को आजाद कश्मीर कह दिया है। इस बयान पर लोगों ने कड़ा ऐतराज़ जताया है।
जम्मू-कश्मीर के मुख्यमंत्री उमर अब्दुल्ला एक बार फिर विवादों में घिर गए हैं। गुरुवार को टि्वटर पर जारी एक बयान में उमर ने पाकिस्तान के कब्जे वाले कश्मीर को आजाद कश्मीर कह दिया। इस बयान पर लोगों ने कड़ा ऐतराज़ जताया है। पाकिस्तान के कब्जे वाले कश्मीर के नेता सुल्तान महमूद चौधरी को पहलगाम जाने के लिए हेलीकॉप्टर मुहैया कराने को लेकर हो रही आलोचना पर उमर ने टि्वटर पर लिखा था कि आजाद कश्मीर के पूर्व प्रधानमंत्री ने जम्मू कश्मीर के मुख्यमंत्री की मेहमाननवाजी स्वीकार की जिसकी उन्हें खुशी है। उमर के बयान पर बवाल इसलिए मचा है क्योंकि भारत सरकार ने पीओके को कभी भी आजाद कश्मीर के तौर पर मान्यता नहीं दी है।